Държавен вестник, бр. 51, 2019 г., стр. 86

СТР.  86	
Д Ъ Р Ж А В Е Н  В Е С Т Н И К 	
БРОЙ  51
АГЕНЦИЯ ЗА ХОРАТА С УВРЕЖДАНИЯ 
КЪМ МИНИСТЕРСТВОТО НА ТРУДА
И СОЦИАЛНАТА ПОЛИТИКА
ЗАПОВЕД № 0023-2513  
от 11 юни 2019 г.
На основание чл. 5, ал. 1, т. 9 от Устройстве-
ния правилник на Агенцията за хората с увреж-
дания във връзка с чл. 21, ал. 2 от Правилника 
за прилагане на Закона за хората с увреждания 
утвърждавам Методика за финансиране на про-
екти за рехабилитация и интеграция на хората с 
увреждания и приложенията към нея:
 – Формуляр за кандидатстване за отпускане 
на средства за финансиране на проекти за реха-
билитация и интеграция на хората с увреждания 
(приложение № 1);
 – Бюджет на конкурсното предложение (при-
ложение № 2);
 – Източници на финансиране (приложение 
№ 3);
 – Таблица за оценка на административното 
съответствие (приложение № 4);
 – Декларация (приложение № 5А); 
 – Декларация (приложение № 5Б); 
 – Декларация (приложение № 6);
 – Европейски формат на автобиография 
(приложение № 7).
Настоящата заповед да се сведе до знанието 
на отговорните служители и заинтересованите 
лица за сведение и изпълнение.
Изпълнителен директор:  
М. Коралски
МЕТОДИКА
за финансиране на проекти за рехабилитация и 
интеграция на хората с увреждания
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С тази Методика се уреждат редът 
и условията за изготвяне, структурата и съдър-
жанието на конкурсни предложения, предлагани 
от неправителствени организации с нестопанска 
цел на и за хора с увреждания с цел социално 
включване и извеждане от изолация на хората с 
увреждания, както и начинът на тяхната оценка и 
класиране в конкурса за получаване на финанси-
ране от Агенцията за хората с увреждания (АХУ).
(2) Методиката се разглежда като инструмент 
за реализиране на приоритетите на АХУ в из-
пълнението на държавната политика за рехаби-
литация и интеграция на хората с увреждания 
посредством активната роля и целенасочена 
дейност на организациите с нестопанска цел от 
неправителствения сектор.
Чл. 2. (1) За получаване на финансиране от АХУ 
могат да кандидатстват само юридически лица, 
регистрирани по Закона за юридическите лица 
с нестопанска цел (ЗЮЛНЦ) за извършване на 
общественополезна дейност, както и национално 
представените организации на хора с увреждания, 
регистрирани по Закона за кооперациите, нари-
чани за краткост по-нататък „организациите“.
(2) Кандидатстващите организации по ал. 1 
трябва да са учредени и/или обявени за нацио-
нално представени на дата, която е по-ранна от 
пълната изтекла календарна година, предхождаща 
годината на обявяване на конкурса.
(3) Съгласно учредителния си акт и според 
извършваната дейност в периода по ал. 2 органи-
зациите по ал. 1 трябва да са трайно обвързани с 
решаване на проблемите на хората с увреждания.
Чл. 3. Участието в конкурса за получаване на 
финансиране е свързано с изготвянето на пред-
ложение, състоящо се от попълнен формуляр и 
бюджет на конкурсното предложение.
Чл. 4. (1) Преки бенефициенти на очакваните 
от реализацията на конкурсното предложение 
резултати могат да бъдат само лица с 50% и по-
вече от 50% намалена работоспособност/вид и 
степен на увреждането и деца с 50% и повече от 
50% определен вид и степен на увреждания, в т.ч. 
и чужденци с разрешено постоянно пребиваване 
в Република България (чужденци с предоставен 
хуманитарен статут) и чужденци с предоставен 
статут на бежанци, наричани по-нататък „лица/
хора с трайни увреждания“.
(2) Преките бенефициенти могат да бъдат 
активни и/или пасивни участници при постигане 
на резултатите от реализацията на конкурсното 
предложение. Когато хора с увреждания участват 
в организацията и провеждането на дадено меро-
приятие, те са активни участници. Когато хора 
с увреждания организирано посещават такова 
мероприятие, те са пасивни участници.
Чл. 5. (1) За оценка в конкурса се представят 
предложения, насочени към нарастване на „соци-
алния капитал“ на обществото чрез интеграция 
и реинтеграция на хората с трайни увреждания, 
към преодоляване на тяхната социална изолация 
и постигане на трайното им социално включва-
не, водещи до повишаване на обществената им 
значимост и на личностното им самочувствие, до 
приобщаването им към съвременните културни 
ценности, както и към постиженията на науката, 
културата и спорта.
(2) По-конкретно предметът на конкурсното 
предложение намира израз във:
1. повишаване на образователното, профе-
сионалното, квалификационното и културното 
равнище на хората с трайни увреждания;
2. включване на хората с трайни увреждания в 
процеса на създаване на културни ценности чрез 
развитие на дарбите и художественотворческите 
им заложби с оглед преодоляване на съществува-
щите за тях ограничения в тази област;
3. създаване на благоприятна среда в общността 
и развитие на възможности за пълноценен живот 
на хората с трайни увреждания чрез активното 
им включване в обществени прояви, форуми, 
чествания, културни събития, спортни състезания, 
туристически походи и др.;
4. разработване и внедряване на специализирани 
помагала и помощни средства за преодоляване на 
изолацията и затрудненията, които изпитват хората 
с трайни увреждания при намиране на работа, 
при осъществяване на социални контакти, при 
взаимодействие със и адаптиране към обкръжа-
ващата ги среда, при стимулиране на активното 
им участие в различни обществени прояви;